# **Základní údaje o studentovi**

|  |  |
| --- | --- |
| **Fakulta:** FIT |  |
| **Obor studia:** Teoretická informatika |  |
| **Úroveň studia v době pobytu v zahraničí:** 3. Ročník |  |

# Zahraniční škola

|  |  |
| --- | --- |
| **Země:** USA |  |
| **Název zahraniční školy:** Milwaukee School of Engineering |  |
| **Fakulta/katedra zahraniční školy:** EECS |  |
| **Jméno koordinátora zahraniční školy:** Mark Anderson |  |
| **E-mail koordinátora zahraniční školy:** andersonm@msoe.edu |  |
| **Web zahraniční školy pro výměnné studenty:** <https://www.msoe.edu/admissions-aid/international-admissions/>  |  |

# Studijní pobyt v zahraničí

|  |  |
| --- | --- |
| **Akademický rok:** 2018/2019 |  |
| **Začátek pobytu:** 28.08.2018 |  |
| **Konec pobytu:** 25.5.2019 |  |
| **Délka pobytu v měsících:** 9 |  |

# **Aktivity před výjezdem**

|  |  |
| --- | --- |
| **Kde jste získal informace o možnosti vyjet v rámci MBD?**Už pred nástupom na ČVUT som vedel, že budem mať možnosť vycestovať napríklad v rámci Erasmu. Neskôr som objavil možnosť vycestovať aj mimo Európu v rámci MBD. Aj keď som túto informáciu dostal na nejakej prednáške od študentov, ktorí už v zahraničí boli, všetky potrebné informácie a zoznam univerzít je na [stránkach ČVUT](https://portal.cvut.cz/informace-pro-studenty/mezinarodni-programy/mimoevropske-bilateralni-dohody/). |  |
| **Kde je možné získat informace o kurzech vyučovaných na zahraniční škole(uveďte odkaz na web)?**MSOE má na toto osobitný web, nazývaný katalóg (<https://catalog.msoe.edu/>), kde nájdete všetky informácie o predmetoch, ich zaradení do programov a podobne. Najviac informatívne bude asi ísť do kategórie (v ľavom menu) ‘Course Descriptions’ a hľadať kurzy pod relevantnými programami. Pozor však na to, že toto je zoznam všetkých kurzov, ktoré sa vyučujú, a nie kurzov, ktoré sa budú vyučovať v danom období. **Informáciu, aké kurzy sa otvoria v daný trimester sa zverejnia vždy len pár týždňov pred začiatkom trimestra. Tento fakt znemožňuje vytvorenie študijného plánu pred výjazdom a treba s tým počítať!**  |  |
| **Které dokumenty jsou potřebné k přijetí na zahraniční vysokou školu?**Pre prijatie na zahraničnú univerzitu myslím stačí Výpis známok z ČVUT, kópia platného pasu a doklad o finančnej spôsobilosti (teda, že ste spôsobilí hradiť rok na univerzite v USA) – stačil výpis z bankového účtu . Neskôr bude MSOE vyžadovať kópiu vašej poistnej zmluvy na dobu pobytu (v prípade, že sa nenechávate poistiť zahraničnou univerzitou). **Všetko by malo byť v Angličtine.** |  |
| **Jakým způsobem se dokumentace k přijetí vyřizuje?**Výpis známok dostanete na študijnom oddelení, kópiu pasu si spravíte na skenery (prinajhoršom asi spravíte aj fotku). Výpis z bankového účtu buď vygenerujete z internet bankingu, alebo si ho necháte spraviť na pobočke. Ja som napríklad mal problém s tým že z Internet Bankingu nešiel vygenerovať výpis v Anglickom jazyku a teda som to musel riešiť na pobočke. Poistnú zmluvu v angličtine, ak vám nedajú automaticky, tak riešte s poisťovňou. |  |
| **V jakém jazyce jste studoval na zahraniční vysoké škole?**Celé štúdium a všetka komunikácia prebiehala v Anglickom jazyku.**Jaké dokumenty jste před odjezdem musel odevzdat na studijním oddělení fakulty?**Pred odjazdom bolo potrebné na študijné oddelenie doniesť len vyplnený študijný plán pred odjazdom. Na študijnom oddelení vám ho musí podpísať prodekan a nechajú si tam kópiu. Ak si plánujete nejaké predmety z MSOE nechať uznať na ČVUT, na študijnom pláne pred odjazdom by ste už mali mať podpisy od vedúcich katedier daných predmetov. Bohužiaľ, tento krok budete musieť absolvovať znova po príjazde len s trochu iným dokumentom.**Jaké dokumenty jste před odjezdem musel odevzdat na zahraničním oddělení rektorátu ČVUT?**S rektorátom riešite celý zájazd, a teda budete väčšinu dokumentov odovzdávať (resp. nahrávať online) práve tu. Hneď na začiatku nahráte kópiu platného pasu, výpis známok z ČVUT a výpis z bankového účtu. Neskôr tam budete postupne odovzdávať kópiu poistnej zmluvy, študijný plán pred odjazdom, pozývací list od MSOE (ktorý príde na rektorát). Odovzdávate aj podpísanú finančnú dohodu.**Bylo nutné žádat o vízum? (pokud ano, popište postup)**Áno, je potrebné požiadať o o F-1 vízum na Americkej ambasáde. Kompletné informácie o víze a postup žiadania nájdete na stránkach ambasády a asi začnite na [tejto stránke](https://travel.state.gov/content/travel/en/us-visas/study/student-visa.html). Ale prebieha to zhruba nasledovne:Žiadať o vízum môžete hneď ako vám MSOE pošle **pozývací list a I-20 formulár**. Musíte sa zaregistrovať do **„Student and Exchange Visitor Information System (SEVIS)“** a zaplatiť **SEVIS I-901 fee** ($220). Následne si vyplníte online žiadosť o neimigrantské víza (**Form DS-160**). Pri vyplnení takisto zaplatíte poplatok za žiadosť ($160), nahráte do systému fotku, ktorá bude na vízach. Na ambasádu si zoberiete platný pas (musí byť platný ešte 6 mesiacov po návrate z USA), pozývací list a I-20 form z MSOE, potvrdenie o zaplatení poplatkov a potvrdenie o vyplnení DS-160. V prípade, že vám nešlo nahrať do systému fotku, musíte doniesť vytlačenú, ktorá musí spĺňať určité kritéria. Všetko nájdete na: <https://travel.state.gov/content/travel/en/us-visas/study/student-visa.html>**Jakého jste využil typu zdravotního pojištění? (orientační cena; výhody, nevýhody; vyžaduje zahraniční škola nějaké speciální pojištění).**Ja som mal celoročné cestovné poistenie od Allianz Slovenská poisťovňa, ktoré vyšlo na nejakých 660EUR (~17 000CZK). Mohlo by však stačiť aj lacnejšie. Hlavne aby pokrývalo liečebné náklady a podobne. MSOE (ako aj veľa iných univerzít v USA) poskytuje aj nejaké svoje zdravotné poistenie, ja som ho však neriešil. Pozor na to, že niektoré univerzity v USA vyslovene vyžadujú to ich univerzitné poistenie. Určite je však fajn mať pokryté aj nejaké škody a podobne.**Potřeboval jste nějaké očkování?**Nie, na výjazd som nepotreboval žiadne očkovanie.**Cesta tam a zpět****Doprava do místa pobytu, orientační cena, tipy pro výhodné zakoupení jízdenky či letenky.**Letenku sme riešili s kamarátom cez nejakú cestovnú kanceláriu, ale určite by šlo kúpiť si letenky cez kiwi.com alebo niečo podobné. Spiatočná letenka aj s poistením batožiny a zmeškania letu vyšla na 740€. Pozor na to, že letenku na cestu späť nezoženiete, pretože tie lety ešte nie sú naplánované. Dá sa však kúpiť aj spiatočná niekedy na Január alebo podobne a neskôr ju prebookovať za určité poplatky na dátum návratu.**Procedura na hranicích - co mít u sebe?**Po prílete do prvého amerického letiska musíte prejsť cez kontrolu. Ja som mal pri sebe asi všetky dokumenty čo ma napadli, ale mali by stačiť platné víza, I-20 dokument. Určite však neuškodí mať pri sebe pozývací list z univerzity a ďalšie dokumenty ktoré by mohli byť relevantné. Možno vás čaká pár otázok a chvíľka stresu.**Pick up nebo samostatná cesta z letiště.**Svoj príchod sme komunikovali so zahraničnou univerzitou. Aj keď to vyzeralo tak, že štandardne nie je zaručené, že pre študentov niekto príde na letisko, podarilo sa koordinátorovi nájsť niekoho, kto po nás prišiel. |  |
|  |

# **Průběh studia**

|  |
| --- |
| **Měnil jste během pobytu studijní plán?**Bohužiaľ, je skoro nemožné naplánovať si študijný plán pred výjazdom a potom ho dodržať. Takže môj študijný plán v konečnom dôsledku vyzeral úplne inak.V prvom rade sa veľa predmetov, ktoré sa mi páčili a zapísal som si do študijného plánu, neotvorilo. Toto sa pred výjazdom nedá ustriehnuť, z dôvodu ako funguje zápis predmetov na MSOE. Môžete si len pozrieť aké predmety sa na univerzite vyučujú a čo by vás zaujímalo, čo sa však bude vyučovať sa dozviete až pred každým trimestrom.Druhým dôvodom, prečo sa môj študijný plán líšil je že som mal oveľa viac predmetov ako som prvotne zamýšľal. Vo finančnej dohode sa zaväzujete k získaniu aspoň 20 kreditov za semester (40 kreditov za celý pobyt). Vo všeobecnosti z pobytu na MSOE (ak si zahraničný predmet nenahradzujete za iný predmet na ČVUT) dostanete za každý predmet na ČVUT o jeden kredit viac ako dostanete na MSOE. To znamená, že za 3-kreditový predmet na MSOE dostanete 4 kredity na ČVUT a podobne. Takže som si navrhol študijný plán tak, aby som určite zvládol získať 40 ČVUT kreditov za môj pobyt a zároveň sa úplne nevyťažoval. Problém nastal pri zápise predmetov na MSOE, kde som sa dozvedel že MSOE má pre zahraničných študentov pravidlo, že za trimester musia získať minimálne 12 MSOE kreditov (to je ale stále poznateľne menej oproti domácim študentom). Takže som na poslednú chvíľu musel vymýšľať, čo si ešte zapíšem, aby som túto podmienku splnil. Nakoniec som namiesto 40 kreditov priniesol 53, ale dalo sa to v pohode zvládnuť. |
| **Kdy a jak probíhá registrace do kurzů na zahraniční škole? (Jsou nějaká omezení pro výběr kurzů; možnosti změny kurzů.)**Pred zahájením výjazdu s vami bude v kontakte niekto, kto s vami dohodne aké predmety si zapisujete a zapíše vám ich. Toto bol minimálne pre mňa celkom bolestivý proces, pretože nie všetky predmety sa otvorili, a nie všetky paralelky boli voľné sa sedeli s ostatnými predmetmi. Každopádne tento proces cez email nie je vôbec jednoduchý.Keď už ste na univerzite, je to jednoduchšie. Behom semestra v priebehu 7 alebo 8 týždňa školy (každý trimester má 11 týždňov) sa zaháji Advising, kde si naplánujete so svojim prideleným Academic Advisorom 15 minútové stretnutie ohľadne vášho štúdia. Niekedy v tomto období takisto zverejnia dokument s predmetmi a paralelkami, ktoré sa otvoria na ďalší trimester. Tento dokument nájdete vždy na stránkach ‘Registrar’s Office‘ (<https://www.msoe.edu/academics/departments/registrar/>) v sekcii ‘Registration‘. Tam si vždy nájdite aktuálne odkaz s názvom v tvare ‘rok názov-trimestra Schedule of Classes’. Sú tam predmety aj z iných programov na škole a odporúčam si tento dokument pozrieť pred stretnutím s Advisorom. Na stretnutí potom preberiete aké predmety si chcete zapísať na ďalší trimester, čo si o tom myslí, odporučí vám nejaké predmety čo by ste si mali zapísať alebo by mohli pre vás byť zaujímavé. Keď toto stretnutie splníte, v systéme vám to potvrdí (toto je nutné pri registrácií premetov!). Na stránke ’Scheduler’ (<https://resources.msoe.edu/sched/>) si vyskúšajte, či predmety, ktoré ste si vybrali sa neprekrývajú (teda či existuje výber paraleliek, ktorý sa neprekrýva). Aplikácia Scheduler vám vygeneruje všetky možnosti ako by ste si mohli rozvrh zostaviť. Veľmi to uľahčí tvorbu rozvrhu.Predmety sa registrujú online v MSOE systéme (odkaz určite nájdete alebo vás navedie academic advisor). O tie najlepšie paralelky a profesorov sa strhne bitka, takže odporúčam mať vo všetkom jasno a pripravený návrh rozvrhu pomocou Schedulera a keď sa registrácia ráno otvorí, hneď si registrovať predmety.Predmety budete mať možnosť ešte nejaký čas meniť (asi aj v prvom týždni trimestra), ale vôbec to neodporúčam. V 8. týždni trimestra dostanete možnosť zrušiť nejaké predmety, samozrejme nedostanete žiadne kredity. Treba preto dbať na to, aby ste na konci trimestra splnili požadovaný počet kreditov. |
| **Doporučil/a byste nějaký zajímavý předmět/kurz/vyučujícího?**Predmet **[OR 402] Proffessional Guidance** bol zaujímavý. Rieši sa v ňom tvorba CV, motivačného listu, používanie LinkedIn, musíte sa zúčastniť kariérneho veľtrhu na univerzite a výstupom predmetu je vaše portfólio, ktoré môžete použiť pri hľadaní práce a podobne.Predmet **[EE 484] Neural Networks** odporúčam pre niekoho koho zaujímajú neurónové siete a ešte s nimi neprišiel do kontaktu. Predmet sa učí v Matlabe, ale s využitím rôznych GUI knižníc na tvorbu neurónových sieti, takže to nie je nič zložité. V prípade záujmu sa dá pracovať aj s inými nástrojmi a v inom jazyku, avšak to už vyžaduje aby ste sa v tých nástrojoch trocha vyznali. Ja som používal Python a Tensorflow. Profesorka Sheila Ross je veľmi milá, energická a dobre všetko vysvetli. Na hodine nechýba humor. |
|  |
| **Byla součástí Vašeho studia také praktická stáž/praxe?**Nie |
| **Popište způsob výuky (teorie, praxe, projekty) a hodnocení práce studentů na zahraniční škole a porovnejte s Vaší domácí školou.**Na MSOE je poznateľne individuálnejší prístup profesorov. Je to hlavne tým, že na predmete je menej študentov ako na ČVUT. Všetci profesori mávajú aj svoje „office hours“, kedy za nimi môžete prísť do kancelárie ak máte nejaký problém, otázky, alebo potrebujete niečo vysvetliť znovu. V priemere sa na MSOE menej dbá na teóriu a viacej sa rieši praktika. Mal som pocit, že sa teória neučí moc do hĺbky ale skôr len základ čo je potrebný pre domáce úlohy a projekty. Na ČVUT sa teória učí viac do hĺbky. Na druhej strane, sa na MSOE kládol dôraz aj na využitie rôznych technológií, ktoré sú reálne využívané na pracovných pozíciách.Hodnotenie študentov bolo v princípe celkom striktné a presne stanovené, tak ako aj na ČVUT. Avšak v konečnom dôsledku, niekoľko profesorov na MSOE praktikovalo takzvané ohýbanie finálnej stupnice tak, aby všetci v danom predmete mali relatívne dobré známky. Toto dosť domotivovalo a začínal som mať pocit, že sa nemusím až tak snažiť. |
| **Jaká je kvalita výuky na zahraniční škole ve srovnání s domácí?**Toto je veľmi objektívne a záleží to od predmetu k predmetu a od profesora k profesorovi. Ja osobne som, bohužiaľ, mal asi 7 predmetov s jedným profesorom, čo sa v danom obore veľmi vyznal a mal veľmi dlhú prax, ale podľa môjho názoru vôbec nevedel učiť. Tým mi tematiku predmetov dosť znechutil, aj keď som sa na predmety tešil a zaujímali ma. Chýbala tam motivácia, a bolo problém dostať sa k informáciám keď bolo niečo nejasné.Naopak niektorí profesori vedeli veľmi zaujímavo vysvetľovať učivo, mali výborne zostavený sylabus a vedeli ukázať smer ktorým sa vydať aj keď oni niečo sami nevedeli.V priemere je kvalita výuky porovnateľná s ČVUT. Čo sa týka softwarového inžinierstva, je možno trocha vyššie. |
| **Jak jste získával studijní/pracovní materiál na zahraniční škole? (Byl přidělován v rámci výuky či jej bylo nutné koupit?)**Na niektoré predmety treba nejaké učebnice alebo knihy. Často sú dostupné online a netreba ich kupovať. Veľakrát materiály poskytnú učitelia. V kampuse je kníhkupectvo kde majú asi všetky potrebné učebnice a dajú sa aj požičiavať na daný trimester. Niekedy napríklad zas zistíte, že vás lacnejšie vyjde kúpiť ebook na Amazone. Ja som v kníhkupectve napríklad potreboval požičať len jednu knihu za celý rok. |
| **Jaká je vybavenost kampusu?**Väčšina učební je dobre zariadená, prevládajú whiteboardy, projektory a všade sú zástrčky. Niektoré novšie učebne sú o trocha modernejšie. Po kampuse je dostatok miesta na študovanie. Prípadne sa dajú zadarmo prenajímať aj miestnosti v knižnici, kde sa dá dobre pracovať na skupinovom projekte. |
| **Jaká je dostupnost počítačů (přístup na internet; potřeba vlastního notebooku; možnosti tisku a kopírování)?**Na MSOE sme dostali dosť high-end školský laptop (HP EliteBook x360), ktorý bohato stačil na všetko. Wifi je všade po kampuse a mimo kampusu sa viete na školskú sieť pripojiť pomocou VPN. Po celom kampuse je sieť tlačiarní na ktoré môžete posielať požiadavky priamo zo školskej siete. K tlačiarni sa prihlásite vašou MSOE kartičkou a vytlačíte si čo potrebujete. |
| **Pořádá zahraniční škola a/nebo místní studentská organizace nějaké speciální akce pro výměnné studenty?**MSOE aj študentské organizácie usporadúvajú veľa rôznych akcií. Nikdy som nemal pocit, že by niečo bolo výhradne pre výmenných študentov. Výmenní študenti mali rovnaký prístup k akciám ako aj ostatní. Stále chodili nejaké emaily o plánovaných eventoch. Škola ponúkala lístky do kina, na baseball, basketbal a iné podujatia za veľmi malú cenu alebo zadarmo. Týždeň pred začiatkom školského roka sú rôzne akcie ako napríklad Casino Night alebo Jazz Night. Občas je športový deň a organizuje sa aj veľa prednášok a podobne. Skoro na všetkých eventoch škola sprostredkuje jedlo a pitie zdarma. |
|  |
| **Byl/a jste během studia v zahraničí začleněn/a do studijních skupin s místními studenty?**Nie, ale táto možnosť tú určite je. Študenti organizujú viacero organizácií/aktivít. Napríklad softwarových inžinierov bude zaujímať študentská organizácia „Society of Software Engineers“ ktorá sa zúčastňuje hackathonov, robí rôzne prednášky či pravidelné stretnutia.  |
|  |

**Praktické otázky pobytu**

|  |
| --- |
| **Kde jste během studijního pobytu bydlel?**Býval som v kampuse školy, na jednom z internátov MSOE - Roy W. Johnson Residence Hall (RWJ). |
| **Cena Vašeho ubytování – měsíčně.**Ubytovanie bolo hradené v rámci finančnej dohody, a teda žiadne mesačné poplatky neboli. Ak však chcete na internáte ostať ešte nejakú dobu po skončení akademického roku (napríklad odlietate až o týždeň neskôr), musíte si ubytovanie platiť sami. Vyšlo to na $105/týždeň. |
| **Popište ubytování a vysvětlete, proč jste zvolil právě tento druh ubytování (uveďte vybavenost kolejí/bytu; připojení na internet; co si přivézt; možnost ubytování na kolejích večer nebo o víkendu)**V prípade, že si nechcete ubytovanie riešiť na vlastnú päsť, ako napríklad byt (čo si musíte hradiť sami), ubytovanie bolo pridelené univerzitou. Určite by som ale odporúčal bývať na univerzitnom internáte, keďže to už zaplatené máte. Na izbe je vždy chladnička, mikrovlnka, dve postele a dve skrinky so šuplíkmi na oblečenie. Takisto je aj kde zavesiť oblečenie, avšak vešiaky si treba dokúpiť. Na izbe nie je žiaden riad, odporúčam si dokúpiť. Na izbe sú dve ethernetové prípojky s káblami, je možnosť zapojiť si aj vlastný router, ak chcete na izbe WiFi. S kuchynkou vôbec nepočítajte. Poschodia sú rozdelené na pánske a dámske.Na vrátnici je nonstop niekto z Public Safety a pustí vás do budovy, ale musíte mať svoju MSOE kartičku. |
|  **Jak a s jakým předstihem si zařídit ubytování?**Ubytovanie sme riešili už nejako v Máji. MSOE po vás bude chcieť vyplniť nejaký formulár ohľadne ubytovania. Ak idete na pobyt so spolužiakom, v tomto formulári si viete napísať napríklad, že chcete bývať spolu. Ubytovanie nám bolo pridelené ale až v Auguste. |
| **Jaké jsou možnosti stravování studentů v místě pobytu?**Na RWJ (budova, kde sme boli ubytovaní) je kantína, kde sa chodí na obedy a večere. Takisto sa tu nachádza bufet, ktorý sa otvára večer. Tam sa dá tiež poriadne najesť a často sme večerali práve tu. V hlavnej budove kampusu je taktiež menšia jedáleň/bufet, kde sa dá tiež naraňajkovať, naobedovať, alebo navečerať. Na všetkých týchto miestach sa dá platiť z MSOE kartičky, na ktorej máte na každý term určitý počet „Meal Swipes“ (= vstup do kantíny, alebo jedlo + nápoj, alebo $8) a „Meal Dollars“ s ktorými sa tiež dalo platiť v bufetoch a podobne.V prípade, že toto nestačí, kúsok od RWJ je obchod “Metro Market”, kde je tiež slušný výber jedál štýlom švédskych stolov. |
| **Jaké jsou orientační ceny potravin? (porovnejte s cenami v ČR)**Cena potravín je porovnateľná ako v ČR. Napríklad sme si všimli, že mäso je lacnejšie a pivo/víno poznateľne drahšie. Ostatné potraviny, pokiaľ nešlo o polotovary do mikrovlnky, boli v porovnateľnej cene ako v ČR. |
|  |
| **Jaké jsou možnosti místní dopravy? (MHD, kolo, pěšky, orientační ceny)**Po meste premáva public transport, na ktorý si v obchode (aj Metro Market) spravíte kartičku a dobíjate si na ňu peniaze. Pri vstupe do autobusu si u vodiča kartičku priložíte. Cena jednej cesty (aj s prestupmi v priebehu dvoch hodín po nastúpení) je $2. Po novom spojazdnili aj električkovú trať, avšak na prvý rok fungovania bolo cestovné zadarmo, čiže sa nás netýkalo. Po meste sú aj stojany s bicyklami, ktoré sa dajú pomocou mobilnej aplikácie požičiavať. Túto možnosť som však nevyužil. |
| **Jaké formality je třeba vyřídit po příjezdu (např. povolení k pobytu)?**Nemyslím, že niečo špeciálne bolo potrebné vybavovať. Prídete sa pozdraviť s vašim koordinátorom na MSOE, pri nasťahovaní do izby podpíšete formulár so stavom izby. |
|  |
| **Měl jste zkušenosti s lékařským ošetřením v zahraničí?**Na výlete v New York City som potreboval skočiť na pohotovosť po tom čo mi už viac ako týždeň pretrvávali nejaké problémy. Na pohotovosti to bolo veľmi príjemné. Všetci doktori chodili za mnou, venovalo sa mi viacero ľudí, všetci boli ochotní a ja som si len sedel na svojom lôžku. Akurát neskôr prišiel účet na $1900, ale našťastie mi to pokryla poistka a ja som neplatil nič. |
| **Pracoval jste během studia?**Nie |
| **Jaké jsou podmínky pro práci/brigádu pro české studenty?**Študentské vízum povoľuje prácu pre školu, ako napríklad práca na recepcií na internáte alebo technická podpora v IT oddelení. V prípade, že chcete pracovať mimo univerzitu, je potrebné sa informovať a vybaviť si nejaké povolenie prostredníctvom koordinátora na MSOE – konkrétne ide o CPT alebo OPT povolenia.  |
| **Tipy na využití volného času (sport; kultura; výlety; finanční náročnost).**V kampuse nájdete biliardové aj pingpongové stoly, takisto aj celé fit centrum, s názvom Kern Center. V kampuse je tiež galéria umenia a všade máte prístup zdarma. Samozrejme v Milwaukee toho nájdete oveľa viac, možno hocičo si zmyslíte. Do kina vás vyjde lístok tak na $20, do Chicaga a späť spravíte výlet autobusom za $24. |

**Finance**

|  |
| --- |
| **Jakých finančních zdrojů jste využil k financování pobytu?**Počiatočný sumu v rámci darovacej zmluvy som s pomocou rodičov uhradil, na celý zvyšok pobytu aj s nejakým tým výletom bohato stačilo štipendium z finančnej dohody.  |
| **Jaké byly Vaše průměrné měsíční výdaje během pobytu?** Vôbec som na takéto niečo nemyslel a je ťažké to vyčísliť takto z hlavy. Odhadoval by som to na $200. Ubytovanie bolo plne pokryté a teda bez mesačných výdavkov. Voľný čas a cestovanie asi tak minimálne $20-40 ak nerátam výlety do iných častí USA. Zvyšok išiel na stravu. Kupovali sme si kávu do kávovaru a potraviny z ktorých sme si robili nejaké večere, keď nás už nebavil bufet a kantína. Cez víkendy bolo príjemnejšie ísť na jedlo do marketu alebo niekam do reštaurácie. |
| **Do jaké míry pokrylo stipendium z ČVUT Vaše výdaje během pobytu? (v %)**100% |
| **Jakým způsobem je stipendium vypláceno a kdy jste jej obdržel?**Štipendium je vyplácané prevodom na účet vždy na jeden ČVUT semester – teda bolo vyplatené dvakrát. Prvá polovica prišla necelé dva týždne po príchode do USA (10. Septembra) a druhá polovica prišla pred druhým ČVUT semestrom (4. Februára). |
| **Zkušenosti s bankovními účty/službami (doporučujete účet zřízený v zahraničí; používání české platební karty)**Ja a spolužiak sme si zriadili účet v US Bank. Asi to bol nejaký študentský účet, bol úplne bez poplatkov a nikdy nebol žiadny problém s platbami, a aj medzi sebou sme si jednoducho a rýchlo posielali peniaze. Zriadenie aj zrušenie účtu na pobočke je veľmi jednoduché. V Amerike asi všade zaplatíte kartou a je dobre ju mať, a keď máte americký účet, nenarazíte na žiaden problém. Môžem len odporučiť. |
| **Platil jste zahraniční škole nějaké poplatky (za studentskou kartu, pojištění, kopírování, materiál, apod.)?**V práčovni sa platí za pranie a sušenie. Dá sa platiť buď študentskou kartou alebo štvrťákmi. Pranie vyjde na $1 a sušenie na 1,25$ (ak platíte študentskou kartou tak len $1). Je možné, že za farebnú tlač dáte pár centov, inak je tlač zdarma. Okrem toho sme neplatili žiadne poplatky. |

**Uznání zahraničního studia domácí školou**

|  |
| --- |
| **Kolik jste během studijního pobytu získal kreditů?**Na MSOE som behom celého roku získal 39 (MSOE) kreditov. |
| **Kolik z nich Vám bylo domácí školou uznáno?**MSOE kredity boli v konečnom dôsledku na ČVUT prepočítané na 53 ČVUT kreditov. |
| **Jaké kurzy Vám byly domácí školou uznány(povinné, povinně volitelné, volitelné)?**Ja som si na MSOE nevyberal moc predmetov, ktoré by mi bolo možné uznať a niektoré som si nakoniec ani nechcel dať uznať. Predmet Professional Guidance som si nechal uznať ako povinne voliteľný humanitný predmet a Project Management ako povinne voliteľný ekonomicko-manažérsky predmet. Všetky ostatné predmety sú uznané ako voliteľné predmety. |
| **Věděl jste předem, které kurzy budou domácí školou uznány?**V priebehu vypracovania študijného plánu pred odjazdom si predmety, ktoré si chcete nechať uznať na ČVUT musíte nechať schváliť a podpísať vedúcim katedry, pod ktorý daný predmet spadá. To znamená, že som vedel, ktoré z tých predmetov si môžem nechať uznať. Problém je, že študijný plán pred odjazdom sa vôbec nemusí zhodovať s finálnym výberom predmetov a po návrate budete musieť tieto podpisy zháňať znova. |
| **Jak probíhá uznání na domácí škole a jakým problémům jste v souvislosti s tím musel čelit?** |
| Vyplníte si dokument s názvom Doklad o uznaní štúdia v zahraničí, ktorý vyzerá veľmi podobne ako študijný plán pred odjazdom. Doňho si podľa výpisu známok zo zahraničnej univerzity vypíšete predmety so známkami a kreditmi, prípadne za aké predmety si ich chcete nechať nahradiť na ČVUT. Dohodnete si stretnutie s vedúcimi katedier pod ktoré tieto predmety spadajú a necháte si ich uznať. Myslite na to, že v čase keď sa vrátite už nemusí byť školský rok a bude náročné dohodnúť si stretnutie s vedúcimi katedier. Takisto sa s nimi dopredu poraďte o tomto schvaľovaní. Určite nechcete prerábať celý dokument, pretože vám povedia, že vám jeden predmet neuznajú. Nakoniec si tento dokument necháte potvrdiť na študijnom oddelení. |
| **Jaké dokumenty jste museli odevzdat na zahraničním oddělení rektorátu?**Potrebujete odovzdať potvrdenie doby štúdia, oficiálny výpis známok z MSOE a doklad o uznaní štúdia v zahraničí. Potvrdenie doby štúdia nájdete na stránkach ČVUT v dôležitých dokumentoch a necháte si ho podpísať na MSOE. Výpis známok vám tiež vystavia na MSOE, no myslíte na to, že to asi nebude na počkanie, tak to nenechávajte na poslednú chvíľu. Doklad o uznaní štúdia v zahraničí vyplníte až po návrate a necháte si ho potvrdiť na študijnom oddelení.  |

**Hodnocení pobytu, rady a doporučení**

|  |
| --- |
| **Ohodnoťte odborný přínos studijního pobytu.**Aj keď s mojim výberom predmetov som necítil, že by štúdium bolo veľmi náročné, a že by ma MSOE tlačilo do učenia, naučil som sa veľa nových vecí. Odborný prínos teda hodnotím ako veľmi dobrý a otvoril mi nové dvere aj v profesijnom živote. |
| **Ohodnoťte osobní přínos studijního pobytu.**Pobyt bol obrovský zážitok a skúsenosť, ktorá ovplyvnila aj môj osobný rozvoj. Videl som kus sveta, vyskúšal som si ako sa študuje v americkom školskom systéme a podobne. Ak nie kvôli škole, tak určite kvôli tejto skúsenosti sa ten pobyt oplatí podstúpiť. |
|  |
| **Ohodnoťte informace a podporu poskytnuté domácí školou – v případě nespokojenosti uveďte konkrétní nedostatky**Informácie na ČVUT stránkach boli prehľadné a dostačujúce. V prípade akýchkoľvek otázok či nejasností sa dalo obrátiť na koordinátora na ČVUT. Aj keď občas komunikácia cez email trvala trocha dlhšie. Komunikácia so študijným oddelením vôbec nebola jednoduchá. Väčšinou bol problém dostať úplnú odpoveď, respektíve dostatok informácií. Toto bolo takmer isté v prípade, že som sa v emaily spýtal viac ako jednu otázku. Väčšinou som dostal odpoveď len na jednu alebo dve zo všetkých, občas som dostal odpoveď na niečo čo som sa nepýtal. Nehovoriac o tom, že emaily väčšinou neboli gramaticky správne a vety občas boli nezmyselne rozdelené na viacero riadkov.Behom pobytu vznikali nezmyselne problémy ktoré by vznikať nemali a bolo potrené ich riešiť so študijným oddelením, čo bolo dosť bolestivé. Našťastie ja som mal týchto problémov minimum, ale spolužiak mal problémov naozaj dosť. Ja som hlavne riešil prospechové štipendium a teda ktoré predmety mi majú zatiaľ uznať a podobne. |
| **Ohodnoťte informace a podporu poskytnuté zahraniční školou - v případě nespokojenosti uveďte konkrétní nedostatky**Komunikácia so zahraničnou univerzitou bola v poriadku. Až na konci štúdia keď sme chceli predĺžiť ubytovanie bol trocha problém to dohodnúť. Ale to bol problém len jednej osoby, ktorá nezvládala čítať a odpovedať na emaily.Pred začiatkom štúdia bolo pre mňa dosť náročné zapísať si predmety do prvého trimestra. Riešilo sa to cez email, chýbali kompletné informácie o predmetoch, ktoré sa majú vyučovať. Vždy som sa mohol spýtať len na konkrétne predmety, ktoré sa mohli ale nemuseli otvárať. Preto sa tento proces dosť naťahoval a nakoniec sa stalo, že niektoré paralelky, ktoré by mi sedeli do rozvrhu boli už plné. Takisto pred týmto procesom chýbala informácia o minime kreditov za trimester a teda som nepočítal že budem potrebovať zapísať viac predmetov ako som plánoval. |
| **Měl byste zájem o nějaký další pobyt v zahraničí?**Kľudne by som v magisterskom programe zvažoval ďalší výjazd na zahraničnú univerzitu. |
| **Co jste po absolvování pobytu nejvíce ocenil?**Obnovený kontakt so známymi a rodinou. Domáca strava bola takisto príjemná zmena po roku stravovania sa v americkej školskej kantíne. |
| **Setkal jste se během pobytu s nějakými závažnými problémy?**Nemyslím si, že nejaký z problémov bol závažný. Všetko sa dalo vyriešiť, aj keď to možno vyžadovalo nadmerne veľa úsilia. Pár problémov:* Prestal fungovať školský laptop – na IT oddelení mi dali nový kus
* Návšteva nemocnice v NYC – dobrá komunikácia s poisťovňou, pokryté poistkou
* Rezervácia rovnakej predošlej izby na ČVUT koleji – komunikácia so SUZom bola otrasná, v rámci SÚZu si asi nepredávali informácie. Nárok na izbu som riešil dávno pred odjazdom, bolo mi povedané, že to mám riešiť až v termíne rezervácií. Počas pobytu som rezerváciu riešil počas Februára a Apríla, kým mi bola žiadosť schválená.
* Komunikácia so študijným oddelením ČVUT
 |
|  |
| **Odkaz na fotogalerii, blog apod.**Môj Instagram, kde som pridával niekoľko fotiek z pobytu. V budúcnosti plánujem pridávať ďalšie, len som ešte nevytriedil všetky fotky za ten rok.<https://www.instagram.com/emejzon/>  |